
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Παράταση ισχύος της Φ.083-58/11.3.88 απόφασης για κα¬ 
θορισμό επιδόματος υπηρεσίας αλλοδαπής του προσωπι¬ 
κού Υπ. Εξωτερικών. 1 

Τροποποίηση της 540452/10.11.1988 κοινής απόφασης 
των Υπουργών Προεδρίας της Κυβέρνησης και Αναπλ. 

Εθνικής Οικονομίας. 2 

Συμπλήρωση της ΙΕ/1195/27.1.1986 απόφασης «Καθορι¬ 
σμός κατηγοριών δραστηριοτήτων στις μεταποιητικές ή 
μη επιχειρήσεις του Ν. 1262/1982 όπως ισχύει». .;.. 3 
Χαρακτηρισμός ως ιστορικού διατηρητέου μνημείου, της οι¬ 
κίας ιδ. Αδελφών Γεωργίου και Χρήστου Παπαζαχαρό- 
πουλου, στο χωριό Αθανάσιος Διάκος Παρνασσίδος του Ν. 

Φωκίδας. 4 

Κήρυξη ως ιστορικού διατηρητέου μνημείου της εκκλησίας 

Αγ. Ιωάννου του Προδρόμου στη Κάλυμνο. 5 

Κήρυξη ως ιστορικού διατηρητέου μνημείου του I. Ναού Αγ. 
Γεωργίου και του συγκροτήματος στην Κοινότητα Μεσαία 

Μηλιά του Ν. Πιερίας. 6 

Χορήγηση άδειας ίδρυσης και λειτουργίας Μουσικής Σχολής 

στον Ιωάννη Θανόπουλο. 7 

Χορήγηση άδειας ίδρυσης και λειτουργίας Ερασιτεχνικής 
Σχολής Χορού στην Εταιρεία «Αικατερίνη Χόλντεν - Πρί¬ 
νου και Σία Ε.Ε.». 8 

Έγκριση του αριθ. 14 Ειδικού Κανονισμού Λιμένα Καλαμά¬ 
τας. 9 

Συγκρότηση Επιτροπής Ρυθμίσεως Φορτ/σεων Ξηράς Αγρί¬ 
νιου.10 

Έγκριση νέου ΟΕΥ της κοινότητας Γέρακα Ν. Ανατολ. Αττι¬ 
κής.11 

Καθορισμός για το Δήμο Αρταίων Κλάδων των οποίων οι 
υπάλληλοι κρίνονται για την κατάληψη θέσεων προϊσταμέ¬ 
νων. 12 

Τροποποίηση της 41827/17.6.83 απόφασης του Υπουργού 
Εσωτερικών, περί συστάσεως ίδιου Ν.Π. με το όνομα 

«Πνευματικό Κέντρο Δήμου Κορυδαλλού».13 

Σύμβαση μίσθωσης έργου στη Φιλαρμονική Κοινότητας Μα¬ 
γούλας Αττικής.14 

Κύρωση αναδασμού αγρ/τος Ελιάς Ν. Έβρου.15 

Σύσταση Δημοτικού Νομικού Προσώπου στο Δήμο Νεάπολης 
με το όνομα «ΔΗΜΟΤΙΚΗ ΒΙΒΛΙΟΘΗΚΗ ΝΕΑΠΟ¬ 
ΛΗΣ». .16 

Σύσταση Αναπτυξιακού Συνδέσμου της 1ης Γεωγραφικής 
Ενότητας του Νομού Χαλκιδικής.17 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.083-75 (1) 

Παράταση ισχύος της Φ.083-58/11.3.88 απόφασης για καθο¬ 
ρισμό επιδόματος υπηρεσίας αλλοδαπής του προσωπικού Τπ. 
Εξωτερικών. 

ΟΙ ΥΠΟΥΡΓΟΙ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΟΙΚΟΝΟΜΙΚΩΝ ΚΑΙ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις του άρθρου 12, παρ. 1 του Ν. 1256/82. 

2. Την όμοια απόφαση αριθ. Φ. 083-58/11.3.88 (ΦΕΚ 
177/Β/31.3.88), αποφασίζουμε: 

Παρατείνουμε την ισχύ της κανονιστικής απόφασης Φ. 083- 
58/11.3.88 για το χρονικό διάστημα 1.1.89 - 31.12.89, με 
την οποία καθορίστηκε από 1.1.89 το επίδομα υπηρεσίας αλλο¬ 
δαπής του προσωπικού του Υπουργείου Εξωτερικών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Νοεμβρίου 1988 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ * ΕΞΩΤΕΡΙΚΟΝ 

ΑΓ. ΚΟΥΤΣΟΓΙΩΡΓΑΣ ΚΑΡΟΛΟΣ ΠΑΠΟΥΛΙΑΣ 

ΟΙΚΟΝΟΜΙΚΟΝ 

ΔΗΜΗΤΡΗΣ ΤΣΟΒΟΛΑΣ 


Αριθ. 504402 Ειδ, 46 (2) 

Τροποποίηση της 540452/10.11.1988 κοινής απόφασης των 
Υπουργών Προεδρίας της Κυβέρνησης και Αναπλ. Εθνικής 
Οικονομίας. 

ΟΙ ΥΠΟΥΡΓΟΙ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΑΝΑΠΛ. ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη τις διατάξεις: 
α. Του άρθρου 24 παρ. 8 του Ν. 1586/86 (ΦΕΚ τ. Α’ 37) 
Βαθμολογική διάρθρωση θέσεων του Δημοσίου, Νομικών προ¬ 
σώπων Δημοσίου Δικαίου και των Οργανισμών Τοπικής Αυτο¬ 
διοίκησης και άλλες διατάξεις όπως τροποποιήθηκε και συμπλη¬ 
ρώθηκε με το άρθρο 22 παρ. 5 του Ν. 1735/87. 

β. Το ΠΔ 194/88 (ΦΕΚ τ. Α' 84) Καθορισμός των προσό¬ 
ντων διορισμού σε θέσεις των δημοσίων υπηρεσιών και νομικών 
προσώπων δημοσίου δικαίου. 

γ. Του ΠΔ 884/76 περί Κανονισμού Διαρθρώσεως των Υπη¬ 
ρεσιών και Καταστάσεως του προσωπικού του ΕΟΤ, όπως ισχύει 
σήμερα. 

δ. Την ανάγκη προσαρμογής των κλάδων των υπαλλήλων του 
Οργανισμού χωρίς την σύσταση οργανικών θέσεων, αποφασί- 

ζουμε: 

Τροποποιούμε την αριθ. 540452 ειδ. 476/10.11.88 (ΦΕΚ 
837/88 τ.Β') κοινή απόφασή μας ως εξής: 

α. Οι παραγ. ΙΑ και Ιστ αντικαθίσταται ως εξής: 

ΙΑ. Στον κλάδο ΠΕΙ «Διοικητικός - Οικονομικός». 

Επτά (7) προσωρινές θέσεις του κλάδου ΠΕ7 και τρεις (3) 
προσωρινές του κλάδου ΠΕ8. 

Ιστ. Στον κλάδο ΔΕΙ Γραφέων - Δακτυλογράφων μετονομα¬ 
ζόμενου σε κλάδο «ΔΕ Διοικητικό - Λογιστικό - Δακτυλογράφων - 
Στενογράφων». 

Ογδόντα τρεις (83) προσωρινές θέσεις του κλάδου ΔΕ6 και 
σαράντα τρεις (43) προσωρινές θέσεις του κλάδου ΔΕ9. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Φεβρουάριου 1989 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΑΝΑΠΛ. ΕΘΝΙΚΗΣ ΟΙΚΟΝΟΜΙΑΣ 

ΑΓ. ΚΟΥΤΣΟΓΙΩΡΓΑΣ Ν. ΣΚΟΥΛΑΣ 

- + - 

Αριθ. 2028 (3) 

Συμπλήρωση της ΙΕ/1195/27.1.1986 απόφασης «Καθορισμός 

κατηγοριών δραστηριοτήτων στις μεταποιητικές ή μη επιχει¬ 
ρήσεις του Ν. 1262/1982 όπως ισχύει». 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Ν. 1262/1982 «για την παροχή κινή¬ 
τρων ενίσχυσης της Οικονομικής και Περιφερειακής Ανάπτυξης 
της Χώρας και τροποποίηση συναφών διατάξεων και ειδικότερα 
τις διατάξεις του άρθρου 2 του Νόμου όπως τροποποιήθηκε με τις 
διατάξεις του άρθρου 9 του Ν. 1360/1983 «για την προώθηση 
των επενδύσεων, οργάνωση των Υπηρεσιών Κρατικών Προμη¬ 
θειών και άλλες διατάξεις». 

2. Την ΙΕ/1195/27.1.1986 απόφασή μας «Καθορισμός κα¬ 
τηγοριών δραστηριοτήτων στις μεταποιητικές ή μη επιχειρήσεις 
του Ν. 1262/82, όπως τροποποιήθηκε αργότερα». 

3. Τις διατάξεις του Ν. 1558/1985 «Για την αναδιάρθρωση 
του Υπουργικού Συμβουλίου». 

4. Τις διατάξεις του Π.Δ. 545/1988 «Οργανισμός του 
Υπουργείου Εθνικής Οικονομίας». 

5. Την απόφαση Α. 225/ΔΙΟΝΟΣΕ 10/2.1.1989 του Πρω¬ 
θυπουργού και του Υπουργού Εθνικής Οικονομίας «Ανάθεση αρ¬ 
μοδιοτήτων Υπουργού Εθνικής Οικονομίας στους Υφυπουργούς 
Εθνικής Οικονομίας Γιάννο Παπαντωνίου και Παυσανία Ζακο- 
λίκο, αποφασίζουμε:* 

Άρθρο 1 

Συμπληρώνουμε τη ΙΕ/1195/27.1.1986 απόφασή μας κα¬ 
θορισμός κατηγοριών δραστηριοτήτων στις μεταποιητικές ή μη 
επιχειρήσεις του Ν. 1262/1982» και ορίζουμε ότι στις μεταποι¬ 
ητικές επιχειρήσεις που αναφέρονται στην παράγρ. Ια του άρθρου 
2 του Ν. 1262/1982 όπως ισχύει περιλαμβάνεται για την εφαρ¬ 
μογή του Νόμου αυτού η εξής δραστηριότητα. 

1. Συναρμολόγηση μοτοσυκλετών και ποδηλάτων που περι¬ 
λαμβάνει και σχετική κατεργασία των επιμέρους συναρμολογου- 
μένων τμημάτων (λείανση, καθορισμός, ηλεκτροστατική βαφή) 
με μεθόδους σύγχρονης τεχνολογίας. 

Άρθρο 2 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Φεβρουάριου 1989 

ο ΥΦΥΠΟΥΡΓΟΣ 

ΠΑΥΣΑΝΙΑΣ ΖΑΚΟΛΙΚΟΣ 


Αριθ. ΥΠΠΟ/ΔΙΛΑΠ/Γ/3379/53747 (4) 

Χαρακτηρισμός ως ιστορικού διατηρητέου μνημείου, της οικίας 

ιδ. Αδελφών Γεωργίου και Χρήστου Παπαζαχαρόπουλου, στο 

χωριό Αθανάσιος Διάκος Παρνασσίδος του Ν. Φωκίδας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του Ν. 1558/85 «περί Κυβέρνησης και 
Κυβερνητικών Οργάνων» που δημοσιεύθηκε στο ΦΕΚ 137/ 
τ.Α./26.7.85. 

β) του άρθρου 52 του Ν. 5351/1932 «περί Αρχαιοτή¬ 
των». 

γ) του Ν. 1469/50 «περί προστασίας ειδικής κατηγορίας οι¬ 
κοδομημάτων και έργων τέχνης μεταγενεστέρων του 1830». 

δ) του Π.Δ. 941/77 «περί Οργανισμού του ΥΠΠΕ». 

2. Το Π.Δ. 161/26.4.84 (ΦΕΚ 54/Α/30.4.84) «περί ανα¬ 
κατανομής αρμοδιοτήτων του Υπουργείου ΥΠΠΕ-ΥΧΟΠ». 

3. Όλα τα στοιχεία του φακέλου που αναφέρεται στο θέμα. 

4. Την ομόφωνη γνωμοδότηση του Τοπικού Συμβουλίου Μνη¬ 
μείων Στερεάς Ελλάδας με αριθμό 12/2.11.88, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο την οικία 
ιδιοκτησίας Αδελφών Γεωργίου και Χρήστου Παπαζαχαρόπου¬ 
λου, στο χωριό Αθανάσιος Διάκος Παρνασσίδος του Ν. Φωκίδας, 
διότι είναι αξιόλογο δείγμα της παραδοσιακής αρχιτεκτονικής 
και σημαντικό για τη μελέτη της ιστορίας της αρχιτεκτονικής 
στην περιοχή. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 31 Ιανουάριου 1989 

I Η ΥΠΟΥΡΓΟΣ 

ΜΕΛΙΝΑ ΜΕΡΚΟΥΡΗ 

Αριθ. ΥΠΠΟ/ΑΡΧ/Β1/Φ 29/53330/1323 (5) 

Κύρηξη ως ιστορικού διατηρητέου μνημείου της εκκλησίας Αγ. 

Ιώάννου του Προδρόμου στη Κάλυμνο. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 (ΦΕΚ 137/Α/26.7.85) «Κυβέρνηση και 
Κυβερνητικά Όργανα». 

2. Τις διατάξεις του Κ.Ν. 5351/32 «περί Αρχ/των». 

3. Γνωμοδότηση του Τοπικού Συμβουλίου μνημείων Δωδεκα- 
νήσου, όπως διατυπώθηκε στην αριθμ. 5/15.7.88 Συνεδρία του, 
αποφασίζουμε: 

Χαρακτηρίζουμε ως ιστορικό διατηρητέο μνημείο τον I. Ναό 
Αγ. Ιωάννου Προδρόμου στην Κάλυμνο γιατί είναι αξιόλογο έργο 
αρχιτεκτονικής, περικλείει έργα τέχνης, όπως το τέμπλο και οι 
ζωγραφικοί πίνακες και συνδέεται γενικότερα με τη νεότερη ιστο¬ 
ρία της Καλύμνου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Ιανουάριου 1989 

Η ΥΠΟΥΡΓΟΣ 

ΜΕΛΙΝΑ ΜΕΡΚΟΥΡΗ 


Αριθ. ΥΠΠΟ/ΑΡΧ/Β1/Φ 34/52382/1296 (6) 

Κύρηξη ως ιστορικού διατηρητέου μνημείου του I. Ναού Αγ. Γε¬ 
ωργίου και του συγκροτήματος στην Κοινότητα Μεσαία Μη¬ 
λιά του Ν. Πιερίας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 (ΦΕΚ 137/Α/26.7.85) «Κυβέρνηση και 
Κυβερνητικά Όργανα». 

2. Τις διατάξεις του Ν. 1469/50 «Περί Προστασίας ειδικής 

κατηγορίας οικοδομημάτων και έργων τέχνης μεταγενεστέρων 
του 1830». 

3. Γνωμοδότηση του Τοπικού Συμβουλίου μνημείων Κεντρι¬ 
κής και Δυτικής Μακεδονίας όπως διατυπώθηκε στην αριθμ. 
131/17.11.88 Συνεδρία του, αποφασίζουμε: 

Χαρακτηρίζουμε ως ιστορικό διατηρητέο μνημείο τον I. Ναό 
Αγ. Γεωργίου μαζί με τον περιβάλλοντα χώρο του (αυλή, Κρήνη, 
ερείπια σχολείου) της Κοινότητας Μεσαίας Μηλιάς του Ν. Πιε¬ 
ρίας γιατί αποτελεί αξιόλογο δείγμα λαϊκής αρχιτεκτονικής χρο¬ 
νολογείται το 1878 και σημείο αναφοράς για την ιστορία του χω¬ 
ριού. 

Πρόκειται για τρίκλιτη ξυλόστεγη Βασιλική ξυλόγλυπτο τέ¬ 
μπλο και δεσποτικό. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Ιανουάριου 1989 

Η ΥΠΟΥΡΓΟΣ 

ΜΕΛΙΝΑ ΜΕΡΚΟΥΡΗ 

Αριθ. ΚΑΤΕΧΝ/Α/5269 (7) 

Χορήγηση άδειας ίδρυσης και λειτουργίας Μουσικής Σχολής 
στον Ιωάννη Θανόπουλο. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. ΤοΝ. 1558/85 «Κυβέρνηση και Κυβερνητικά Όργανα». 

2. Το Π.Δ/γμα 941/77 «περί οργανισμού του Υπουργείου 
Πολιτισμού και «Επιστημών». 

3. Το Β.Δ/γμα 16/1966 «περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «περί ρυθμίσεως θεμάτων αφορώντων εις 
τον κανονισμό λειτουργίας των ιδιωτικών μουσικών ιδρυμάτων 
ως και το από 11.11.57 Β.Δ. «περί κυρώσεως του εσωτερικού 
κανονισμού του Ωδείου Θεσσαλονίκης». 

5. Το άρθρο 29 του Ν. 1158/81 «περί οργανώσεως και διοι- 
κήσεως Σχολών Ανωτέρας Καλλιτεχνικής Εκπαιδεύσεως». 

6. Το άρθρο 41 του Ν. 1597/86 «προστασία και ανάπτυξη 
της κινηματογραφικής τέχνης, ενίσχυση της Ελληνικής κινημα¬ 
τογραφίας και άλλες διατάξεις» του Υπουργείου Πολιτισμού». 

7. Τις αποφάσεις αριθ. ΥΠΠΟ/ΓΝΟΣ/33990/31.8.87 
«προϋποθέσεις λειτουργίας τμήματος κρουστών» ΥΠΠΟ/ 
ΓΝΟΣ/33992/31.8.87 «προϋποθέσεις λειτουργίας τμήματος 
κλασικής κιθάρας» (ΦΕΚ 500/Β/87) και ΥΠΠΟ/ΓΝΟΣ/ 
33991/23.10.87 «προϋποθέσεις λειτουργίας τμήματος κλαβι- 
κύμβαλου (τσέμπαλο), (ΦΕΚ 609/Β/87). 

8. Την αριθ. ΥΠΠΟ/ΔΙΟΙΚ/Ο.Ε./Φ/09/32530/8.8.86 
(ΦΕΚ 548/τ. Β’/12.8.86) απόφαση της Υπουργού Πολιτισμού 
«μεταβίβαση αρμοδιοτήτων και δικαιώματος υπογραφής «Με 
εντολή Υπουργού Πολιτισμού στον Γενικό Γραμματέα, στον Ει¬ 
δικό Γραμματέα του Διοικητικού Τομέα Πολιτιστικής Κληρονο¬ 
μιάς, και στους Προϊσταμένους Διευθύνσεων Τμημάτων και Γρα¬ 
φείων της Κεντρικής Υπηρεσίας. 

9. Το από 23.1.89 πρακτικό αυτοψίας της Τ.Υ. Ν. Κορινθίας. 

10. Την από 14.12.1988 αίτηση του Ιωάννη Θανοπούλου με 
τα συνημμένα δικαιολογητικά, αποφασίζουμε: 

1. Χορηγούμε στον Ιωάννη Θανόπουλο άδεια ίδρυσης και λει¬ 
τουργίας Μουσικής Σχολής που θα στεγαστεί στον Α' όροφο του 
Κτιρίου της οδού Εθνικής Ανεξαρτησίας 61 στην Κόρινθο με την 
επωνυμία «Μουσική Σχολή Κορινθίας». 

2. Η Μουσική Σχολή θα λειτουργήσει τα τμήματα Ωδικής Αρ¬ 
μονίας αντίστιξης φυγής πληκτών και κλασικής κιθάρας. 

3. Στην αίθουσα ομαδικής διδασκαλίας δεν επιτρέπεται η φοί¬ 
τηση περισσοτέρων των 15 σπουδαστών. 

. 4. Η άδεια ισχύει από το Β’ Εξάμηνο του σχολικού έτους 
1988-89. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Ιανουάριου 1989 

Με εντολή Υπουργού 
Ο Γενικός Γραμματέας 
Γ. ΘΩΜΑΣ 

-♦- 

Αριθ. 5477 (8) 

Χορήγηση άδειας ίδρυσης και λειτουργίας Ερασιτεχνικής Σχολής 

Χορού στην Εταιρεία «Αικατερίνη Χόλντεν - Πρίνου και Σία 

Ε.Ε.». 

Η ΥΠΟΥΡΓΟΣ ΠΟΛΙΤΙΣΜΟΥ 

1. Με την 4104/3.2.1989 υπουργική απόφαση χορήγηθηκε 
άδεια ίδρυσης και λειτουργίας Ερασιτεχνικής Σχολής στην Εται¬ 
ρεία «Αικατερίνη Χόλντεν - Πρίνου και Σία Ε.Ε.» με την επωνυ¬ 
μία Ερασιτεχνική Σχολή Χορού «Αικατερίνης Χόλντεν - Πρίνου 
και Σία Ε.Ε.» σύμφωνα με το Ν. 1158/81 «Περί οργανώσεως 
και διοικήσεως Σχολών Ανωτέρας Καλλιτεχνικής Εκπ/σεως 
κ.λπ» (ΦΕΚ 127/Α/81) και το Πρ. Δ/γμα 457/83 «Ίδρυση 
και λειτουργία Ερασιτεχνικών Σχολών Χορού» (ΦΕΚ 174/Α/ 
83). 

2. Έδρα της Σχολής ορίζεται το κτίριο της οδού Κεφαλληνίας 
103 στην Αθήνα. 

3. Η 62712/3991/11.9.1985 απόφασή μας με την οποία 
χορηγήθηκε άδεια ίδρυσης και λειτουργίας Ερασιτεχνικής Σχο¬ 
λής Χορού στην Αικατερίνη Χόλντεν - Πρίνου στην ίδια παρα¬ 
πάνω διεύθυνση και περιοχή παύει να ισχύει. 

Αθήνα, 7 Φεβρουάριου 1989 

Με εντολή Υπουργού 
Ο Διευθυντής 

ΔΗΜ. ΚΟΚΚΙΝΟΣ 

--♦- 

Αριθ. 3131/3/2 (9) 

Έγκριση του αριθ. 14 Ειδικού Κανονισμού Λιμένα Καλαμά¬ 
τας. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Τις διατάξεις του άρθρου 156 του Ν.Δ. 187/73 «περί κώ- 
δικος Δημοσίου Ναυτικού Δικαίου». 

2. Το έγγραφο του Νομάρχη Μεσσηνίας αριθ. 10083/ 
9.5.88. 

3. Το σχέδιο του αριθμ. 14 Ειδ. Κανονισμού Λιμένα Καλαμά¬ 
τας που μας υποβλήθηκε με την αριθμ. 3122/1/89/17.1.89 
αναφορά της Λιμενικής Αρχής Καλαμάτας και επειδή με τις 
ανωτέρω διατάξεις ρυθμίζονται θέματα που κανονίζουν την εύ¬ 
ρυθμη λειτουργία του λιμένα αποφασίζουμε: 

Άρθρο μόνο 

α) Εγκρίνουμε την παραπάνω αριθμ. 14 Ειδικό Κανονισμό. Λι¬ 
μένα Καλαμάτας. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ 14 αριθμ. 

«Τροποποίηση διατάξεων του. αριθ. 10 Ειδικού Κανονισμού 

Λιμένα Καλαμάτας. 

Ο ΛΙΜΕΝΑΡΧΗΣ ΚΑΛΑΜΑΤΑΣ 
Έχοντας υπόψη: 

α. Τις διατάξεις του διά από 9 Ιουνίου 1948 Β.Δ. κωδικοποιη- 
θέντος Νόμου 499/47 «περί πειθαρχικής εξουσίας των προϊστα¬ 
μένων Λιμενικών Αρχών» (ΦΕΚ 162Α') συνδυαζόμενες με τα 
άρθρα 141-157 του Ν.Δ. 187/173 με το οποίο κυρώθηκε ο κώ¬ 
δικας Δημοσίου Ναυτικού Δικαίου (ΦΕΚ 261Α). 

β. Τις διατάξεις του Ν.Δ. 447/70 «περί αρμοδιότητας του 

Λ.Σ. και σχέσεως προς τας αρμοδιότητας των Σωμάτων Ασφα¬ 
λείας (ΦΕΚ 39Α). 

γ. Τις εγκριτικές διαταγές ΤΕΝ/ΔΛΑ 2ο αριθμ. 3121 1/ 
2298/14.4.88 και 061155/5-88 αποφασίζουμε: 

Άρθρο 1 
Όρια ισχύος 

0 παρών Ειδικός Κανονισμός Λιμένα Καλαμάτας ισχύει στην 
χερσαία και θαλάσσια ζώνη τους όρμους καθώς και τη θαλάσσια 
έκταση της περιοχής δικαιοδοσίας της Λιμενικής Αρχής Καλα¬ 
μάτας και των υφισταμένων της Λιμενικών Τμημάτων, όπως 
αυτή καθορίζεται από τις κείμενες διατάξεις. 

Άρθρο 2 

Η παράγραφος 3 του άρθρου 22 του αριθμ. 10 Ειδικού Κανο¬ 
νισμού Λιμένα Καλαμάτας για τα ταχύπλοα (ταχυκίνητα) 
σκάφη, τη διενέργεια θαλάσσιου σκι και αλεξιπτώτου κ.λπ. (ΦΕΚ 
503Β/86) τροποποιείται ως ακολούθως: «3. Εάν η εγκατά¬ 
σταση των σκαφών ή άλλων μέσων αναψυχής γίνεται σε χώρο 
τον οποίο εκμεταλλεύονται οικονομικά διάφοροι οργανισμοί (π.χ. 
ΕΟΤ, Δήμοι, Κοινότητες κ.λπ), η Λιμενική Αρχή κοινοποιεί 
στους Οργανισμούς αυτούς αντίγραφα των χορηγουμένων 
αδειών εκμίσθωσης». 

Άρθρο 3 

Η περίπτωση (α) της παραγράφου 3 του άρθρου 25 του αριθ. 
10 Ειδικού Κανονισμού Λιμένα Καλαμάτας (ΦΕΚ 503Β/86) 
τροποποιείται ως ακολούθως: α) Να είναι τουλάχιστον απόφοιτος 
γυμνασίου ή τριών τάξεων Εξαταξίου γυμνασίου (παλαιού τύπου) 
ή άλλης ισότιμης αναγνωρισμένης Σχολής εσωτερικού ή εξωτερι¬ 
κού. 


Άρθρο 4 
Κυρώσεις 

Οι παραβάτες του παρόντος Ειδικού Κανονισμού του οποίου η 
ισχύς αρχίζεΓάπό τη δημοσίευσή του στην Εφημερίδα της Κυβερ- 
νήσεως και η εκτέλεσή του ανατίθεται στα Λιμενικά Όργανα, 
ανεξάρτητα από τις συντρέχουσες αστικές και ποινικές ευθύνες 
κατά την ισχύουσα νομοθεσία, υπόκεινται και στις κυρώσεις του 
άρθρου 157 του Ν.Δ, 187/73 (ΦΕΚ 261Α'/73) όπως τροπο¬ 
ποιήθηκε με το Π.Δ. 207/85 (ΦΕΚ 260Α/85). 

Καλαμάτα, 17 Ιανουάριου 1989 

Ο Λιμενάρχης α.α. 

Ανθ/ρχος Λ.Σ. ΚΑΚΟΤΤΗΣ I. 

Β) Ορίζουμε ημερομηνία έναρξης ισχύος αυτού την ημέρα δη¬ 
μοσίευσής του στην Εφημερίδα της Κυβερνήσεως. 

Πειραιάς, 19 Δεκεμβρίου 1988 

Ο ΥΠΟΥΡΓΟΣ 

. ΒΑΣΙΛΗΣ ΣΑΡΑΝΤΙΤΗΣ 

-♦- 

Αριθ. ΕΡ 81 (10) 

Συγκρότηση Επιτροπής Ρυθμίσεως Φορτ/σεων Ξηράς Αγρί¬ 
νιου. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του Ν. 3200/55 και του Ν.Δ. 532/70 «περί 
διοικητικής αποκεντρώσεως». 

2. Τις διατάξεις του Β.Δ. 179/70 και 711/70 «περί μεταβι- 
βάσεως αρμοδιοτήτων στους Νομάρχας και Επιθεωρητές Εργα¬ 
σίας επί θεμάτων του Υπ. Εργασίας». 

3. Τις διατάξεις των άρθρων 49 και 59 του Π.Δ. 1156/77 
«περί Οργανισμού του Υπουργείου Εργασίας». 

4. Τις διατάξεις της 80168/24.6.82 κοινής απόφασης των 


Υπουργών Προεδρίας της Κυβέρνησης και Εργασίας με τις 
οποίες διατηρήθηκαν τα Συμβούλια και οι Επιτροπές του Υπουρ¬ 
γείου Εργασίας. 

5. Τις προτάσεις του Εμπορικού και Βιομηχανικού Επιμελη¬ 
τηρίου Αγρίνιου και του Σωματείου Φορτ/τών Ξηράς Αγρίνιου 
που υποβλήθηκαν στην Υπηρεσία μας ύστερα από τις ΕΡ 2038/ 
20.12.88 και ΕΡ 2039/20.12.88 έγγραφα της υπηρεσίας μας, 
αποφασίζουμε: 

Συγκροτούμε την Επιτροπή Ρυθμίσεως Φορτ/στών Ξηράς 
Αγρίνιου από τους κατωτέρω: 

1. Σοφία Κλεμπετσάνη - Δελημήτσου, Προϊσταμένη του Γρα¬ 
φείου Επιθεωρήσεως Εργασίας Αγρίνιου, ως Πρόεδρος με ανα- 
πληρώτρια την Μάρθα Αλάφη - Γκαραγκούνη υπάλληλο της 
ιδίας Υπηρεσίας. 

2. Γεώργιο Μιστιόλα εκπρόσωπο του Εμπορικού και Βιομη¬ 
χανικού Επιμελητηρίου Αγρίνιου, ως τακτικό μέλος, με αναπλη¬ 
ρωτή τον Οδυσσέα Κατερινόπουλο μέλος του ίδιου Επιμελητη¬ 
ρίου. ! 

3. Κων/νο Κονιδάρη εκπρόσωπο του Σωματείου Φορτ/τών 
Ξηράς Αγρίνιου, ως τακτικό μέλος, με αναπληρωτή τον Γεώργιο 
Καραγιώργο μέλος του ίδιου Σωματείου. 

Γραμματέα της Επιτροπής ορίζουμε τον Νικόλαο Κραμπο- 
κούκη υπάλληλο του Γραφείου Εκπ/σης Εργασίας Αγρίνιου με 
αναπληρωτή τον Γεώργιο Φούντα υπάλληλο της ιδίας Υπηρε¬ 
σίας. ' 

Η θητεία της Επιτροπής λήγει την 31.12.90 σύμφωνα με τις 
διατάξεις του άρθρου 49 του Π.Δ. 1156/77. 


Μεσολόγγι, 23 Ιανουάριου 1989 
Ο Νομάρχης 

ΓΙΩΡΓΟΣ ΠΑΠΑΙΩΑΝΝΟΥ 
-♦- 


Αριθ. ΔΕ 666 (11) 

Έγκριση νέου ΟΕΥ της κοινότητας Γέρακα Ν. Ανατολ. Αττικής. 


Ο ΝΟΜΑΡΧΗΣ ΑΝΑΤ. ΑΤΤΙΚΗΣ 


Έχοντας υπόψη: 

1. Τις διατάξεις του άρθρου 12 του Ν. 1188/81, του Ν. 
1586/86, του Ν. 1735/87 και του Π.Δ. 37α/87. 

2: Τη γνωμοδότηση του υπηρεσιακού συμβουλίου, που διατυ¬ 
πώθηκε στο πρακτικό του 9/29.12.88, αποφασίζουμε: 

Εγκρίνουμε την 161/1988 απόφαση του Κ.Σ. Γέρακα που 
αφορά στην ψήφιση του νέου Οργανισμού Εσωτερικής Υπηρε¬ 
σίας, ο οποίος έχει ως εξής: 

Άρθρο 1 

Την Υπηρεσία της Κοινότητας συγκροτεί: 

α) Το τμήμα Διοικητικών και Οικονομικών Υπηρεσιών και 

β) Το τμήμα Τεχνικών Υπηρεσιών. 


Άρθρο 2 

Θέσεις Προσωπικού 

Α. ΘΕΣΕΙΣ ΜΟΝΙΜΩΝ ΥΠΑΛΛΗΛΩΝ 

Μία (1) θέση κλάδου ΠΕ3 Πολιτικών Μηχανικών. 

Μία (1) θέση κλάδου ΠΕ6 τοπογράφων μηχανικών. 

Μία (1) θέση κλάδου ΤΕ3 Τεχνολόγων πολιτικών μηχανικών. 
Πέντε (5) θέσεις κλάδου ΔΕΙ Διοικητικού. 

Μία (1) θέση κλάδου ΔΕ15 Εισπρακτόρων ΟΤΑ. 

Τέσσερις (4) θέσεις κλάδου ΔΕ29 οδηγών αυτοκινήτων. 
Μία (1) θέση κλάδου ΔΕ35 κηπουρού. 

Μία (1) θέση κλάδου ΔΕ24 ηλεκτρολόγου. 

Μία (1) θέση κλάδου ΔΕ30 υδραυλικού. 

Μία (1) θέση κλάδου ΥΕ16 ειδικότητας υδρονομέα. 

Δέκα (10) θέσεις κλάδου ΥΕ16 προσωπικού καθαριότητας, 
εκ των οποίων μία (1) εργάτη νεκροταφείου και εννέα (9) εργα¬ 
τών καθαριότητας και ύδρευσης, των οποίων η ειδικότητα θα κα- 

θορίζεται με την προκήρυξη πλήρωσης αυτών. 

Β' ΘΕΣΕΙΣ ΠΡΟΣΩΠΙΚΟΥ ΜΕ ΣΥΜΒΑΣΗ ΙΔΙΩΤΙΚΟΥ 
ΔΙΚΑΙΟΥ 

Μία (I) θέση καθαρίστριας με σύμβαση εργασίας ιδιωτικού δι¬ 
καίου αορίστου χρόνου, μερικής απασχόλησης,' μέχρι 3 ώρες 
ημερησίως. 

Γ ΠΡΟΣΩΡΙΝΕΣ ΘΕΣΕΙΣ ΜΟΝΙΜΩΝ ΥΠΑΛΛΗΛΩΝ 

Δύο (2) θέσεις ΔΕΙ Διοικητικού. 

Μία (1) θέση ΔΕ29 οδηγού αυτοκινήτου. 

Μία (1) θέση ΔΕ30 υδραυλικού. 

Μία (1) θέση υδρονομέα. 

Μία (1) θέση ΥΕ15 κλητήρων, θυρωρών, γενικών καθηκό¬ 
ντων. 

Τέσσερις (4) θέσεις ΥΕ16 εργατών καθαριότητος εκ των 
οποίων 

Μία (1) νεκροταφείου. 

Δ’ ΠΡΟΣΩΡΙΝΕΣ ΘΕΣΕΙΣ ΥΠΑΛΛΗΛΩΝ ΜΕ ΣΥΜΗ ΜΗ 
ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 

Μία (1) θέση Διοικητικού. 

Δύο (2) θέσεις καθαριότητας. 

Οι παραπάνω θέσεις (υπό τα στοιχεία Γ' και Δ' καλύπτονται 
σήμερα από τους υπαλλήλους που αναφέρονται στο ΦΕΚ 47/86 
και 212/88 και στο συνημμένο παράρτημα καταργούνται δε με 
την κατά οποιοδήποτε τρόπο αποχώρηση από την υπηρεσία των 
υπαλλήλων που τις κατέχουν. 

Άρθρο 3 

Προσόντα διορισμού σε όλους τους κλάδους που αναφέρονται 
παραπάνω ορίζονται τα προβλεπόμενα στο Π.Δ. 37α/37 για 
κάθε κλάδο και στις εκάστοτε ισχύουσες διατάξεις. 

Άρθρο 4 

Οι προϊστάμενοι των οργανικών μονάδων της Κοινότητας ορί¬ 
ζονται σύμφωνα με τις διατάξεις του άρθρου 9 του Ν. 1586/86 
& θα προέρχονται του τμήματος Διοικητικών και Οικονομικών 
υπηρεσιών από τον κλάδο ΔΕΙ Διοικητικού και του τμήματος Τε¬ 
χνικών Υπηρεσιών από τον κλάδο ΠΕ3 Πολιτικών Μηχανι¬ 
κών. 

Άρθρο 5 

Τα αντικείμενα και οι αρμοδιότητες των υπηρεσιών έχουν 
όπως λεπτομερώς εκτίθενται στην υπ’ αριθμ. 161/88 απόφαση 
του Κ.Σ. 

Άρθρο 6 

Η κατανομή του προσωπικού στην κάθε υπηρεσία γίνεται με 
απόφαση του Προέδρου και σύμφωνα με τις υπηρεσιακές ανάγκες 
της Κοινότητας. 

Άρθρο 7 

Κάθε προηγούμενη απόφαση που αφορά τον Ο.Ε.Υ. καταργεί- 
ται από της δημοσίευσεως του παρόντος στην Εφημερίδα της Κυ- 
βερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Αγία Παρασκευή, 19 Ιανουάριου 1989 

Με εντολή Νομάρχη 
Ο Διευθυντής 
ΔΗΜ. ΜΑΝΙΑΤΑΚΟΣ 

- 4 - 

Αριθ. ΕΣ 519 (12) 

Καθορισμός για το Δήμο Αρταίων Κλάδων των οποίων οι υπάλ¬ 
ληλοι κρίνονται για την κατάληψη θέσεων προϊσταμένων. 

Ο ΝΟΜΑΡΧΗΣ ΑΡΤΑΣ 
Έχοντας υπόψη: 

1. Τις διατάξεις του άρθρου 9 παρ. 10 του Ν. 1586/86 για 


την βαθμολογική διάρθρωση των θέσεων του Δημοσίου, νομικών 
προσώπων δημοσίου δικαίου και των οργανισμών Τοπικής Αυτ/ 
σης και άλλες διατάξεις. 

2. Τη γνώμη του Δημοτικού Συμβουλίου Δήμου Αρταίων, που 
διατυπώνεται στην αριθμ. 284/88 απόφασή του. 

3. Το γεγονός ότι μέχρι σήμερα δεν έχει εγκριθεί ο νέος Ο.Ε.Υ. 
του Δήμου Αρταίων, αποφασίζουμε: 

Καθορίζουμε τους κλάδους των οποίων οι υπάλληλοι κρίνονται 
για την κατάληψη θέσεων Προϊσταμένων των οργανικών μονά¬ 
δων στο Δήμο Αρταίων ως εξής: 

1. Για τη θέση Προϊσταμένου στη Δ/νση Διοικητικών και Οι¬ 
κονομικών Υπηρεσιών θα κρίνονται υπάλληλοι των κλάδων ΠΕΙ 
Διοικητικού και ΔΕΙ Διοικητικού. Επίσης για τα τμήματα ή τα 
αυτοτελή γραφεία της παραπάνω Δ/νσης θα κρίνονται υπάλληλοι 
των ιδίων Κλάδων. 

2. Για τη θέση Προϊσταμένου στη Δ/νση Τεχνικών Υπηρεσιών 

κρίνονται υπάλληλοι των Κλάδων ΠΕ3 (Πολιτικών Μηχανι¬ 
κών) ΤΕ3 (Τεχνολόγων Πολιτικών Μηχανικών) και ΔΕ5 (Δομι¬ 
κών Έργων). 

Επίσης για τα τμήματα ή αυτοτελή γραφεία της παραπάνω Δ/ 
νσης θα κρίνονται υπάλληλοι των ιδίων Κλάδων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άρτα, 30 Ιανουάριου 1989 

Ο Νομάρχης 
ΒΑΣ. ΣΙΟΥΜΑΛΑΣ 

-♦- 

Αρ ιθ. 122 (13) 

Τροποποίηση της 41827/17.6.83 απόφασης του Υπουργού 

Εσωτερικών, περί συστάσεως ίδιου Ν.Π. με το όνομα «Πνευ¬ 
ματικό Κέντρο Δήμου Κορυδαλλού». 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 175τουΠ.Δ. 76/85 (Δ.Κ.Κ.). 

2. Την 41827/17.6.83 απόφαση του Υπουργού Εσωτερι¬ 
κών, περί συστάσεως ίδιου Ν.Π., με το όνομα «Πνευματικό Κέ¬ 
ντρο Δήμου Κορυδαλλού», Νομού Αττικής. 

3. Την 442/88 απόφαση του Δημοτικού Συμβουλίου Κορυ¬ 
δαλλού, με την οποία ανακαλείται η 382/88 όμοια αυτου και 
ορίζεται ετήσια επιχορήγηση του Δήμου προ το Ν.Π. το ποσό των 
45.000.000 δρχ. αντί του ποσού των 15.000.000 δρχ. που εκ 
παραδρομής ορίσθηκε με την παραπάνω απόφαση, αποφασί¬ 
ζουμε: 

Τροποποιούμε την παρ. α του άρθρου 3 της 41827/17.6.83 
απόφασης του Υπουργού Εσωτερικών, που δημοσιεύθηκε στο 
ΦΕΚ 380/30.6.83 (τ.Β’) περί συστάσεως ίδιου νομικού προσώ¬ 
που, με το όνομα «Πνευματικό Κέντρο Δήμου Κορυδαλλού», ως 

εξής: 

Πόροι αυτού είναι: 

α) ετήσια επιχορήγηση του Δήμου 45.000.000 δρχ. 

Κατά τα λοιπά ισχύει όπως έχει, η τροποποιούμενη απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 25 Ιανουάριου 1989 

Ο Νομάρχης 
Γ. ΑΝΑΝΙΑΔΗΣ 

-<>- 

Αριθ. 24290/88 (14) 

Σύμβαση μίσθωσης έργου στη Φιλαρμονική Κοινότητας Μαγού¬ 
λας Αττικής. 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 15 παρ. 1 του Ν. 1735/87, για 
τις προσλήψεις στο Δημόσιο Τομέα, τον κοινωνικό έλεγχο στη δη- 

μόσια διοίκηση, πολιτικά δικαιώματα και άλλες διατάξεις. 

2. Την 71223/23.10.1987 κοινή απόφαση του Πρωθυπουρ¬ 
γού και του Υπουργού Εσωτερικών για τη μεταβίβαση αρμοδιο¬ 
τήτων στον Υφυπουργό Εσωτερικών (ΦΕΚ 553/23.10.87 
τ.Β’). 

3. Τις διατάξεις του Π. Δ/τος 260/88 (ΦΕΚ 119/88 τ.Α’). 

4. Τις ανάγκες της Φιλαρμονικής Κοινότητας Μαγούλας, 
αποφασίζουμε: 

Καθορίζουμε τον αριθμό των προσώπων που είναι απαραίτητο 
να απασχοληθεί με μίσθωση έργου από τη Φιλαρμονική Μαγού¬ 
λας, σύμφωνα με τις διατάξεις του άρθρου 681 κ.ε. του Αστικού 
Κώδικα σε ένα (1) μουσικό. 

Απαραίτητα προσόντα κατά ειδικότητα τα οριζόμενα από τις 
ισχύουσες διατάξεις. 

Το συγκεκριμένο έργο που πρόκειται να εκτελεστεί είναι η λει¬ 
τουργία του μουσικού τμήματος της Φιλαρμονικής. 

Το χρονικό διάστημα που απαιτείται για την ολοκλήρωση προ- 
αναφερόμενου έργου είναι από τη δημοσίευση της παρούσης και 
για ένα (1) χρόνο. 

Η αμοιβή του παραπάνω, θα καθοριστεί στη σύμβαση που θα 
υπογραφεί και οπωσδήποτε δεν θα υπερβεί το ποσό των 
1.000.000 δρχ. 

Η εκτέλεση του έργου θα παρακολουθείται από τον Πρόεδρο 
του Δ.Σ. του Νομικού Προσώπου. 

Ως τόπος εκτέλεσης του έργου ορίζεται η Κοινοτική Φιλαρμο¬ 
νική Μαγούλας. 

Το συγκεκριμένο έργο δεν ανάγεται στον κύκλο καθηκόντων 
των υπαλλήλων που υπηρετούν σήμερα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 25 Ιανουάριου 1989 

Ο Νομάρχης 
ΓΙΩΡΓΟΣ ΑΝΑΝΙΑΔΗΣ 

- 4 - 

Αριθ. 934 , (15) 

Κύρωση αναδασμού αγρ/τος Ν. Έβρου. 

Ο ΝΟΜΑΡΧΗΣ ΕΒΡΟΥ 
Έχοντας υπόψη: 

1. Τις διατάξεις του Ν. 674/77 άρθρο 15 παρ. 1. 

2. Σχετική εισήγηση της Δ/νσης Γεωργίας Ορεστιάδας, απο¬ 
φασίζουμε: 

Κυρώνουμε το νέο κτηματικό καθεστώς που διαμορφώθηκε με 
τον αναδασμό το έτος 1983-84, αναθεώρηση 1988 στην κτημα¬ 
τική περιοχή Ελιά Ορ/δας (τμήμα) όπως αυτό απεικονίζεται 
στους κτηματολογικούς πίνακες και διαγράμματα της περιοχής 
αυτής που συντάχθηκαν από την Επιτροπή Αναδασμού. 

Η παρούσα να δημοσιευθεί στην Εφημερίδα της Κυβερνήσεως. 

Ορεστιάδα, 26 Ιανουάριου 1989 

Ο Νομάρχης 
ΧΡΗΣΤΟΣ ΠΑΧΤΑΣ 


Αριθ. Ε.23088 (16) 

Σύσταση Δημοτικού Νομικού Προσώπου στο Δήμο Νεάπολης με 

το όνομα «ΔΗΜΟΤΙΚΗ ΒΙΒΛΙΟΘΗΚΗ ΝΕΑΠΟΛΗΣ». 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Τις διατάξεις του άρθρου 175 του Π. Δ/τος 76/85 
(Δ.Κ.Κ.). 

2. Τις διατάξεις του Π. Δ/τος 331/83 «Μεταβίβαση αρμοδιο¬ 
τήτων του Υπουργού Εσωτερικών στους Νομάρχες». 

3. Την 162/88 απόφαση του Δημοτικού Συμβουλίου Νεάπο¬ 
λης, αποφασίζουμε: 

1. Συστήνουμε Δημοτικό Νομικό Πρόσωπο στο Δήμο Νεάπο¬ 


λης με την ονομασία «ΔΗΜΟΤΙΚΗ ΒΙΒΛΙΟΘΗΚΗ ΝΕΑΠΟ¬ 
ΛΗΣ» με έδρα την πόλη της Νεάπολης. 

2. Σκοπός του νομικού αυτού προσώπου είναι η εξασφάλιση 
των απαραιτήτων μέσων (βιβλία, εποπτικά μέσα κ.λπ.) και η 
διάθεσή τους για μελέτη στους κατοίκους του Δήμου Νεάπολης 
και λοιπούς ενδιαφερομένους, για τη δημιουργία και εξύψωση του 
πνευματικού, μορφωτικού και επαγγελματικού επιπέδου των κα¬ 
τοίκων και της νεολαίας της πόλης. 

3. Πόροι του Νομικού προσώπου είναι: 

. α) Η ετήσια επιχορήγηση του Δήμου που γράφεται στον προϋ¬ 
πολογισμό του Δήμου και ανέρχεται στο ποσό των 15.000 δρχ. 
β) Κρατική επιχορήγηση ή άλλη νόμιμη πρόσοδος, 
γ) Έσοδα από εισφορές, δωρεές, κληρονομιές και κληροδο¬ 
σίες. I 

δ) Έσοδα από το αντίτιμο από την παροχή πραγμάτων και 
υπηρεσιών. ■ 

ε) Έσοδα από δική του περιουσία και κάθε περιουσιακό στοι¬ 
χείο που αφιερώνεται στο Νομικό πρόσωπο. 

4. Το παραπάνω νομικό πρόσωπο διοικείται και εποπτεύεται 
από επταμελές διοικητικό συμβούλιο που απαρτίζεται από τον 
Πρόεδρο, από τρεις Δημοτικούς συμβούλους και τρία μέλη που 
πρέπει να είναι Έλληνες πολίτες δημότες και κάτοικοι Νεάπολης. 

Πρόεδρός του Διοικητικού Συμβουλίου είναι ο εκάστοτε Δή- 
μαρχος. 

Το Διοικητικό Συμβούλιο του Νομικού προσώπου εκλέγεται 
από το Δημοτικό Συμβούλιο. 

Το Διοικητικό Συμβούλιο εκλέγει από τα μέλη του τον αντι¬ 
πρόεδρο και το γραμματέα αυτού. 

Οι αρμοδιότητες του παραπάνω οργάνου και κάθε τι σχετικό 
με τη λειτουργία του θα προβλέπονται από ειδικές διατάξεις του 
κανονισμού του Νομικού Προσώπου που θα ψηφισθεί από το Διοι¬ 
κητικό Συμβούλιο του Δήμου Νεάπολης. 

Η θητεία του Διοικητικού Συμβουλίου ακολουθεί τη θητεία της 
Δημοτικής αρχής.. 

Το Νομικό πρόσωπο εκπροσωπείται στα δικαστήρια και σε 
κάθε αρχή από τον Πρόεδρο και αν απουσιάζει από τον αντιπρόε¬ 
δρό του. 

Η παρούσα να δημοσιευθεί στην Εφημερίδα της Κυβερνήσεως. 

Κοζάνη, 1 Φεβρουάριου 1989 
Ο Νομάρχης 

ΓΙΩΡΓΟΣ ΚΕΡΑΜΑΡΗΣ 
-♦- 

Αριθ. 16340 (17) 

Σύσταση Αναπτυξιακού Συνδέσμου της 1ης Γεωγραφικής Ενό¬ 
τητας του Νομού Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του αρθ. 183 του Δ.Κ.Κ. (Π.Δ. 76/85) και 
τις εγκυκλίους 62942/99/18.12.85 των Υπουργείων Εσωτε¬ 
ρικών και Δημόσιας Τάξης, Εθνικής Οικονομίας και Περιβάλλο¬ 
ντος Χωροταξίας και Δημοσίων Έργων και 39084/37/4.6.86 
του Υπουργείου Εσωτερικών. 

2. Την 33195/5.8.86 κοινή απόφαση των Υπουργών Εθνι¬ 
κής Οικονομίας, Εσωτερικών και Περιβάλλοντος Χωροταξίας 
και Δημοσίων Έργων με την οποία προσδιορίστηκαν οι Γεωγρα- 
φικές Ενότητες του Νομού μάς, που δημοσιεύτηκε στο ΦΕΚ 
727/29.10.86 τεύχος Β'. 

3. Τις κατωτέρω αποφάσεις των Κοινοτικών Συμβουλίων των 
Ο.Τ.Α. της 1ης Γεωγραφικής ενότητας του Νόμου. 

α. 169/24.11.88 Δημοτικού Συμβουλίου Πολυγύρου, 
β. 102/29.11.88 Κοινοτικού Συμβουλίου Ορμυλίας. 
γ. 64/25.11.88 Κοινοτικού Συμβουλίου Βραστάμων. 
δ. 49/25.11.88 Κοινοτικού Συμβουλίου Ταξιάρχη, 
ε. 36/26.11.88 Κοινοτικού Συμβουλίου Παλαιοκάστρου, 
στ. 65/25.11.88 Κοινοτικού Συμβουλίου Γαλάτιστας. 

ζ. 64/27.11.88 Κοινοτικού Συμβουλίου Βάβδου και 
η. 47/22.11.88 Κοινοτικού Συμβουλίου Αγ. Προδρόμου, 
αποφασίζουμε: 

1. Διαπιστώνουμε τη νομιμότητα των αναφερομένων στο σκε¬ 
πτικό της παρούσας αποφάσεως των Συμβουλίων του Δήμου Πο¬ 
λυγύρου και των Κοινοτήτων Ορμυλίας, Βραστάμων, Ταξιάρχη, 
Παλαιοκάστρου, Γαλάτιστας, Βάβδου και Αγίου Προδρόμου, 
περί σύστασης Αναπτυξιακού Συνδέσμου 1ης Γεωγραφικής Ενό¬ 
τητας με την επωνυμία «Αναπτυξιακός Σύνδεσμος Κεντρικής 
Χαλκιδικής». 

2. Σκοποί του Αναπτυξιακού Συνδέσμου είναι: 

α) Η ενιαία αντιμετώπιση των τοπικών προβλημάτων και το 
ξεπέρασμα των τοπικιστικών αντιθέσεων μέσα από τη διακοινο- 
τική ή διασυνδεσμική συνεργασία. 

β) Η κατάρτιση Τοπικού Αναπτυξιακού Προγράμματος ή ειδι¬ 
κού Αναπτυξιακού Προγράμματος σε συνεργασία με άλλους Α.Σ. 
ή και Δήμους ή και Κοινότητες. 

γ) Η δημιουργία Κοινοτικών ή διακοινοτικών επιχειρή¬ 
σεων. 

δ) Η υποβοήθηση των Ο.Τ.Α. του Α.Σ. για την καταγραφή, ιε¬ 
ράρχηση των αναγκών, στην αξιολόγηση των αναγκαίων έργων 
τεχνικής υποδομής και στον Προγραμματισμό τους. 

ε) Η εκπόνηση Χωροταξικής και ΐδρογεωλογικής μελέτης 
για την Χωροταξική σχεδίαση και την αντιμετώπιση των προ¬ 
βλημάτων ύδρευσης και άρδευσης. 

στ) Η μελέτη, κατασκευή, διαχείρηση και συντήρηση των έρ¬ 
γων τεχνικής υποδομής ή Κοινωνικού εξοπλισμού των Κοινοτή¬ 
των που αναθέτουν οι Κοινότητες στον Α.Σ., με χρηματοδότηση 
του από τα έσοδα τους ή από πιστώσεις του Προγράμματος Δη¬ 
μοσίων Επενδύσεων, καθώς και διακοινοτικών έργων τεχνικής 
υποδομής ή Κοινωνικού εξοπλισμού. 

ζ) Η καθαριότητα, συλλογή μεταφορά - διάθεση και επεξεργα¬ 
σία των απορριμάτων σε κοινούς και σύγχρονους σκουπιδότο¬ 
πους. 

η) Η προμήθεια μηχανημάτων και υλικών πάσης φύσεως και 
η αξιοποίηση των πόρων της περιοχής. 

θ) Η μελέτη, κατασκευή, διαχείρηση και συστημάτων ύδρευ¬ 
σης και αποχέτευσης που θα εξυπηρετούν τον ευρύτερο χώρο της 
περιοχής των μελών του Συνδέσμου. 

ι) Η παροχή υπηρεσιών που ανήκουν στην αρμοδιότητα του 
Δήμου ή της Κοινότητας. 

ια) Η τουριστική αξιοποίηση της περιοχής (κύρια του ορεινού 
όγκου του Χολομώντα, ή με την ανάπτυξη του Αγροτουρι- 
σμού). 

ιβ) Η ειδική και γενική Κοινωνική, Πολιτιστική και Αθλητική 
ανάπτυξη (Π.Χ. βρεφονηπιακοί σταθμοί), πολιτιστικό κέντρο, 
αθλητικές εγκαταστάσεις) μελέτες κατασκευές διαχείρηση - συ¬ 
ντήρηση των αντίστοιχων έργων. 


ιγ) Η προστασία του περιβάλλοντος (και αντιπυρική προστα¬ 
σία). α 

ιδ) Η ενοποίηση των μικρών σχολικών μονάδων, 
ιε) Η διακοινοτική συγκοινωνία για την εξυπηρέτηση των μα¬ 
θητών και σπουδαστών καθώς και των κατοίκων της περιοχής. 

ιστ) Η ουσιαστική ενημέρωση και πληροφόρηση των κατοίκων 
της περιοχής για όλα τα θέματα που αφορούν τους ίδιους και η 
ανάπτυξη συμμετοχικών διαδικασιών. 

ιζ) Η εξασφάλιση γης για την βοσκή των ζώων, η βελτίωση 
των βοσκοτόπων και η αξιοποίηση του δασικού πλούτου. 

ιη) Η δράση και η συμμετοχή του Α.Σ. σε οποιοδήποτε πρό¬ 
βλημα έχει σχέση με την Οικονομική, Πολιτιστική, κοινωνική 
ανάπτυξη της περιοχής που δεν αναφέρεται στα παραπάνω. 

Για την προώθηση των σκοπών του ο Σύνδεσμος δημιουργεί 
υπηρεσία με το απαραίτητο επιστημονικό, διοικητικό και τεχνικό 
προσωπικό, προμηθεύεται μηχανήματα και τεχνικό εξοπλισμό 
και γενικά αποκτά το απαραίτητο ανθρώπινο δυναμικό και την 
αναγκαία υλικοτεχνική υποδομή. Επίσης συνεργάζεται για την 
προώθηση των σκοπών του με όλους εκείνους τους φορείς (κοινω¬ 
νικούς ή και του Δημοσίου Τομέα) που ενδιαφέρονται για την ανά¬ 
πτυξη της περιοχής. 

3. Έδρα του Συνδέσμου ορίζεται ο Δήμος Πολυγύρου. 

4. Η χρονική διάρκειά του ορίζεται σε 25 χρόνια. 

5. Έσοδα του Αναπτυξιακού Συνδέσμου είναι: 

α) Η εισφορά του Δήμου και των Κοινοτήτων μελών του Δ.Σ. 
με ποσοστό 5% επί των τακτικών εσόδων του προηγούμενου 
έτους της Κοινότητας και των κάθε Ο.Τ.Α. 
β) Οι πρόσοδοι από την περιουσία του. 
γ) Οι δωρεές, οι επιχορηγήσεις και οι εισφορές από το Δημόσιο 
ή άλλα νομικά πρόσωπα ή φυσικά πρόσωπα ή οργανισμούς ή δω¬ 
ρεές ομογενών κ.λπ. 

δ) Οι πρόσοδοι από τους φόρους, τα μέλη και τα δικαιώματα 
που επιβάλλονται υπέρ του Δ.Σ. 

ε) Η εισφορά των διακοινοτικών επιχειρήσεων των μελών Δη- 
μοκοινοτήτων του Δ.Σ. με ποσοστό είκοσι τοις εκατό (20%) επί 
των καθαρών κερδών του προηγούμενου έτους. 

στ) Η επιχορήγηση από τους φορείς του Δημοσίου Τομέα της 
παρ. 6 του άρθ. 1 του Νόμου 1556/82 για την εκτέλεση έργων, 
την κάλυψη διαφόρων δαπανών και την παρ. 6 του άρθρ. 1 του 
Νόμου 1256/82 για την εκτέλεση έργων, την κάλυψη διαφόρων 
δαπανών και την πληρωμή αποδοχών του προσωπικού του Συν¬ 
δέσμου. 

ζ) Επιχορηγήσεις από τα Ταμεία της Ε.Ο.Κ. (Ευρωπαϊκής Οι¬ 
κονομικής Κοινότητας). 

Πολύγυρος, 18 Ιανουάριου 1989 

Ο Νομάρχης 
ΓΙΩΡΓΟΣ ΚΙΡΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





